CELEX: 
Language: hr
Date: 2020-02-13 00:00:00
Title: DELEGIRANA UREDBA KOMISIJE (EU) …/... o ispravku Delegirane uredbe (EU) 2019/934 u pogledu prijelaznih odredbi za stavljanje na tržište zaliha proizvoda od vinove loze

EUROPSKA
                            KOMISIJA
                                                     Bruxelles, 13.2.2020.
                                                     C(2020) 672 final
                      DELEGIRANA UREDBA KOMISIJE (EU) …/...
                                            оd XXX
   o ispravku Delegirane uredbe (EU) 2019/934 u pogledu prijelaznih odredbi za stavljanje
                          na tržište zaliha proizvoda od vinove loze
HR                                                                                        HR
 ---pagebreak---                                          OBRAZLOŽENJE
   1.        KONTEKST DELEGIRANOG AKTA
   Delegirana uredba Komisije (EU) 2019/934 o dopuni Uredbe (EU) br. 1308/2013 Europskog
   parlamenta i Vijeća koja se, među ostalim, odnosi na odobrene enološke postupke i
   ograničenja primjenjiva na proizvodnju i čuvanje proizvoda od vinove loze donesena je
   12. ožujka 2019. Delegiranom uredbom (EU) 2019/934 zamjenjuje se i stavlja izvan snage
   Uredba Komisije (EZ) br. 606/2009 o utvrđivanju odobrenih enoloških postupaka i
   ograničenja primjenjivih na proizvode od vinove loze u EU-u.
   Ovim nacrtom delegirane uredbe ispravlja se pogreška iz članka 15. Delegirane uredbe
   (EU) 2019/934 kako bi se osiguralo da se proizvodi od vinove loze proizvedeni u razdoblju od
   datuma stupanja na snagu Delegirane uredbe (EU) 2019/934 do datuma početka njezine
   primjene mogu staviti na tržište.
   2.        SAVJETOVANJA PRIJE DONOŠENJA AKTA
   Italija je 10. srpnja 2019. zatražila od Komisije da pojasni datume stavljanja izvan snage
   Uredbe Komisije (EZ) br. 606/2009 te stupanja na snagu i početka primjene Delegirane
   uredbe (EU) 2019/934. Nakon analize članaka 15. (prijelazne odredbe) i 17. (stupanje na
   snagu i početak primjene) Delegirane uredbe (EU) 2019/934 Komisija je uočila pogrešku u
   članku 15., koji bi trebao upućivati na datum početka primjene Delegirane uredbe
   (EU) 2019/934, a ne na datum stupanja na snagu.
   Stoga je na sastancima stručne skupine za zajedničku organizaciju poljoprivrednih tržišta
   (vino) održanima 17. srpnja 2019. i 5. prosinca 2019. Komisija obavijestila stručnjake o
   potrebi za ispravljanjem Delegirane uredbe (EU) 2019/934 i o predloženom ispravku. Na
   sastancima stručne skupine nije uložen nijedan prigovor.
   3.        PRAVNI ELEMENTI DELEGIRANOG AKTA
   Članak 15. Delegirane uredbe (EU) 2019/934 potrebno je ispraviti kako bi se obuhvatili
   proizvodi koji su proizvedeni u skladu s odredbama Uredbe Komisije (EZ) br. 606/2009 u
   razdoblju od datuma stupanja na snagu Delegirane uredbe, odnosno 27. lipnja 2019., do
   datuma početka njezine primjene, odnosno 7. prosinca 2019. Postojećim tekstom tog članka
   omogućuje se stavljanje na tržište proizvoda od vinove loze proizvedenih u skladu s Uredbom
   Komisije (EZ) br. 606/2009 prije datuma stupanja na snagu Delegirane uredbe
   (EU) 2019/934, ali ne u razdoblju od datuma stupanja na snagu do datuma početka primjene
   te uredbe. Kako bi se omogućilo stavljanje na tržište proizvoda od vinove loze koji potječu iz
   berbe 2019., upućivanje na „datum stupanja na snagu” u članku 15. Delegirane uredbe
   (EU) 2019/934 potrebno je zamijeniti izrazom „datum početka primjene”.
   Budući da te izmjene utječu na sadržaj delegiranog akta, prikladan je instrument za to
   delegirana uredba Komisije o ispravku Delegirane uredbe (EU) 2019/934. Ona će se
   primjenjivati ako Europski parlament ili Vijeće ne ulože prigovor u roku od dva mjeseca, uz
   mogućnost produljenja tog roka za dodatna dva mjeseca.
HR                                               1                                                HR
 ---pagebreak---                           DELEGIRANA UREDBA KOMISIJE (EU) …/...
                                                    оd XXX
   o ispravku Delegirane uredbe (EU) 2019/934 u pogledu prijelaznih odredbi za stavljanje
                               na tržište zaliha proizvoda od vinove loze
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca
   2013. o uspostavljanju zajedničke organizacije tržišta poljoprivrednih proizvoda i stavljanju
   izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ)
   br. 1234/20071, a posebno njezin članak 75. stavak 2. i članak 80. stavak 4.,
   budući da:
   (1)    Delegiranom uredbom Komisije (EU) 2019/9342 zamjenjuje se i stavlja izvan snage
          Uredba Komisije (EZ) br. 606/20093. Nakon objavljivanja Delegirane uredbe
          (EU) 2019/934 uočena je pogreška u svim jezičnim verzijama teksta.
   (2)    Pogreška se odnosi na prijelazne odredbe za stavljanje na tržište zaliha proizvoda od
          vinove loze utvrđene u članku 15. Delegirane uredbe (EU) 2019/934. Uredba (EZ)
          br. 606/2009 primjenjivala se do 6. prosinca 2019. Delegirana uredba (EU) 2019/934
          stupila je na snagu 27. lipnja 2019. Kako bi se gospodarskim subjektima dalo dovoljno
          vremena za prilagodbu novim pravilima, odlučeno je da se kao datum početka
          primjene te uredbe utvrdi 7. prosinca 2019.
   (3)    Stoga se utvrđivanjem prijelaznih odredbi iz članka 15. Delegirane uredbe
          (EU) 2019/934 namjeravalo omogućiti stavljanje na tržište proizvoda od vinove loze
          proizvedenih u skladu s Uredbom (EZ) br. 606/2009 prije datuma početka primjene
          Delegirane uredbe (EU) 2019/934. Međutim, u članku 15. upućuje se na datum
          stupanja na snagu Delegirane uredbe (EU) 2019/934, a ne na datum početka primjene
          te uredbe. Neželjena posljedica toga je da se proizvodi od vinove loze koji potječu iz
          nove berbe 2019. i koji su proizvedeni u skladu s Uredbom (EZ) br. 606/2009 ne smiju
          stavljati na tržište ako su proizvedeni na datum stupanja na snagu ili nakon njega.
   (4)    Da bi se omogućilo stavljanje na tržište proizvoda od vinove loze proizvedenih u
          skladu s Uredbom (EZ) br. 606/2009 u razdoblju od 27. lipnja do 6. prosinca 2019.,
          prijelazne odredbe iz članka 15. Delegirane uredbe (EU) 2019/934 trebalo bi ispraviti
          kako bi se obuhvatilo to razdoblje.
   (5)    Delegiranu uredbu (EU) 2019/934 trebalo bi stoga na odgovarajući način izmijeniti.
   1
          SL L 347, 20.12.2013., str. 671.
   2
          Delegirana uredba Komisije (EU) 2019/934 оd 12. ožujka 2019. o dopuni Uredbe (EU) br. 1308/2013
          Europskog parlamenta i Vijeća u pogledu vinogradarskih područja u kojima se može povećati alkoholna
          jakost, odobrenih enoloških postupaka i ograničenja primjenjivih na proizvodnju i čuvanje proizvoda od
          vinove loze, najmanjeg postotka alkohola za nusproizvode i njihova odlaganja te objave zapisa OIV-a
          (SL L 149, 7.6.2019., str. 1.).
   3
          Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za
          provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških
          postupaka i primjenjivih ograničenja (SL L 193, 24.7.2009., str. 1.).
HR                                                      2                                                        HR
 ---pagebreak---    (6)    Pogrešku u Delegiranoj uredbi (EU) 2019/934 potrebno je ispraviti kako bi se
          omogućilo stavljanje na tržište proizvoda od vinove loze proizvedenih od 27. lipnja do
          6. prosinca 2019. Stoga bi se ova Uredba o ispravku trebala primjenjivati retroaktivno
          od 27. lipnja 2019.,
   DONIJELA JE OVU UREDBU:
                                              Članak 1.
   Delegirana uredba (EU) 2019/934 ispravlja se kako slijedi:
   Članak 15. zamjenjuje se sljedećim:
                                            „Članak 15.
                                        Prijelazne odredbe
   Zalihe proizvoda od vinove loze koji su proizvedeni prije datuma početka primjene ove
   Uredbe u skladu s pravilima koja su bila na snazi prije tog datuma mogu se proglasiti
   prikladnima za ljudsku potrošnju.”
                                              Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 27. lipnja 2019.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 13.2.2020.
                                               Za Komisiju
                                               Predsjednica
                                               Ursula VON DER LEYEN
HR                                                3                                              HR